Toshkent viloyatining Yangiyo‘l tumanida 26 noyabr kuni Quyi Chirchiq tumanida yashovchi U.T. “Isuzu” rusumli avtobusni “Toshkent-Termiz” yo‘lining 841-km.da haydab ketayotib, yo‘l sirpanchiq bo‘lganligi sabab boshqaruvni eplay olmagan. O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi xabariga ko‘ra, oqibatda avtobus yo‘l chetiga yonboshlab qolgan. Natijada avtobusdagi yo‘lovchilardan faqat bir fuqaro F.S. jarohat olib kasalxonaga yotqizilgan. Holat yuzasidan dastlabki tergovoldi harakatlari olib borilmoqda.